Olersem

Olersem (üüb Tjiisk: Oldsum) as en taarep an gliktidjig en gemeend üüb Feer. At gemeend (ham kön uk Lungtaarep sai) bestäänt ütj dön taarpen Olersem, Klantem an Taftem. Olersem hiart tu det sarkspal St. Laurentii. Uun a gemeend wene sowat 600 lidj. Geografii At gemeend hiart tu Waasterlun-Feer. Olersem as 13,31 km². Det as det gratst gemeend üüb Feer. Biljen Histoore Olersem wurd tu't iarst feer uun't 15. juarhunert üüs Ulnersum neemd. Üüs dial faan Waasterlun Feer hiart Olersem, Klantem an Taftem direkt tut Köningrik Denemark an ei tut Hertoochdoom Sleeswich. Iarst efter a ferlust faan Denemark faan Sleeswich kaam dönheer steeden 1864 tu Sleeswich-Holstian. At gemeend Olersem ferlus Söleraanj, wat en nei gemeend wurd. Sant detdiar tidj hee Olersem uun a süüd faan Söleraanj en ünbewenet ekslaaf (amanbi 122 hektaar). Sant 2007 hiart Olersem tu det nei-grünjlaanjen Amt Feer-Oomrem. Befölkring Efter en schetsing 2016 wiar 508 lidj uun Olersem. Diarfaan wiar 233 maaner an 275 wüfen. Efter det folksteeling 2011 wiar det tutool befölkring faan't gemeend 567. Politiik Taarepsfertreeding At gemeend hee njüügen saten uun't gemeendfertreeding. Faan dön njüügen lidj uun a taarepsfertreeding wiar efter at wool 2008 aacht faan a Oldsumer Wählergemeinschaft (OWG), een sits hee a SPD. Fan dön njüügen saten uun det gemeendfertreeding hee det OWG sant det komunaalwoolen uun Sleeswich-Holstian aacht saten. En widjer sat häält en enkeltbewerewer. Bürgermäästern ?-2018: Jens Pedersen 2018-: Hark Riewerts Persöönelkhaiden Matthias Petersen, di "Lokelk Matias" Oluf Braren, mooler Friede Springer, onernemerin Ellin Nickelsen, skriiwer an skuulmääster Ferwising efter bütjen Gemeinde Oldsum Fögelkui Futnuuten